तत्काल सन्देश सेवा

तत्काल सन्देश सेवा प्रविधि एक प्रकारको अनलाइन वार्तालाप वा सञ्चार सेवा हो जसमा इन्टरनेट वा अन्य कम्प्युटर नेटवर्कमा दुई वा दुई भन्दा बढी पक्षहरू बीच सन्देशहरूको तत्काल (वास्तविक-समय) प्रसारण हुन्छ। यसले मूलतः सरल पाठ सन्देश आदान-प्रदान गर्ने कार्य गर्दछ। आधुनिक तत्काल सन्देश सेवा प्रदान गर्ने अनुप्रयोगहरू र सेवाहरू (जसलाई "सामाजिक सन्देशवाहक", "सन्देश अनुप्रयोग", "च्याट अनुप्रयोग" वा "च्याट प्रदायक")मा मल्टिमिडिया, इमोजी, फाइल स्थानान्तरण, भिओआइपी (भ्वाइस कल), र भिडियो च्याट क्षमताहरूको आदान-प्रदानको सुविधा पनि रहेको छ।

तत्काल सन्देश प्रणालीले निर्दिष्ट ज्ञात प्रयोगकर्ताहरूलाई प्रायः "साथी सूची" वा "मित्र सूची"को रूपमा पनि चिनिने सम्पर्क सूची प्रयोग गरेर च्याट कोठामा जडान गर्ने सुविधा प्रदान गर्दछ। मूलतः "तत्काल सन्देश"लाई सेलुलर/मोबाइल नेटवर्कको साटो कम्प्युटर नेटवर्कमा चलाएर, लामो सन्देश लेख्न, वास्तविक-समयमा सञ्चार गर्न प्रयोग गरिन्छ।

इन्टरनेटको प्रारम्भिक युगमा यसको सुरुवात भएको थियो।  सन् १९९० को दशकमा, आइसिक्यू पहिलो बन्द भएको र व्यावसायीकृत तत्काल सन्देशवाहकहरू मध्ये एक थियो, र धेरै प्रतिस्पर्धी सेवाहरू पछि देखा परेकाले यो इन्टरनेटको लोकप्रिय प्रयोग बनेको थियो। सन् २००५ मा यसको पहिलो परिचयको साथ, ब्ल्याकबेरी मेसेन्जर मोबाइल-आधारित सेवाको पहिलो लोकप्रिय उदाहरण बनेको थियो, जसले परम्परागत सेवा र मोबाइल एसएमएसको सुविधाहरू संयोजन गरेको थियो। तत्काल सन्देश हाल एकदमै लोकप्रिय छन्। उदाहरणका लागि सन् २०२४ मा विच्याटका १ अर्ब मासिक सक्रिय प्रयोगकर्ता र ह्वाट्सएपका १ अर्ब ३० करोड मासिक प्रयोगकर्ता थिए।

 सन्दर्भ सामग्रीहरू 

श्रेणी:इन्टरनेट संस्कृति
श्रेणी:सामाजिक सञ्जाल
श्रेणी:अनलाइन च्याट
श्रेणी:भिडियो कल
श्रेणी:पाठ सन्देश